Document ID: /roh_data/filtered/fineweb-2-filterrobots_roh.jsonl.gz/44993

Fin il 2030 duai 80% dal consum d'electricitad en Germania vegnir cuvert cun energia regenerabla. Il Bundestag ha approvà per quai pliras leschas. Quel vul amplifitgar cunzunt l'energia solara e l'energia da vent.
Tranter auter duai vegnir obligatoric per ils Bundesländer da reservar 2% da lur terren per turbinas da vent. Per pussibilitar quai, vegnia er adattada la lescha davart la protecziun da la natira. E sch'ils Bundesländer na pon betg cuntanscher lur prescripziuns, crodan las reglas da distanza tar ina chasa.
Las raschuns sajan la protecziun dal clima, sco era la guerra en l'Ucraina e la politica da segirezza.